ITEL ออกวอร์แรนต์ 312.50 ล้านหน่วย แจกผถห.เดิม 4:1 ราคาใช้สิทธิ 3.30 บ.
ITEL ออกวอร์แรนต์ 312.50 ล้านหน่วย แจกผถห.เดิม 4:1 ราคาใช้สิทธิ 3.30 บ.
3 มี.ค. 2564

บริษัท อินเตอร์ลิ้งค์ เทเลคอม จำกัด (มหาชน) หรือ ITEL แจ้งว่า ที่ประชุมคณะกรรมการบริษัทอนุมัติการออกใบสำคัญแสดงสิทธิที่จะซื้อหุ้นสามัญของบริษัท ครั้งที่ 3 (ITEL-W3) จำนวนไม่เกิน 312,500,000 หน่วย จัดสรรให้แก่ผู้ถือหุ้นเดิมในอัตราส่วน 4 หุ้นสามัญ ต่อใบสำคัญแสดงสิทธิที่จะซื้อหุ้นสามัญ 1 หน่วย (กรณีมีเศษให้ปัดทิ้ง) โดยไม่คิดมูลค่า
ทั้งนี้ กำหนดรายชื่อผู้ถือหุ้นที่มีสิทธิได้รับจัดสรรใบสำคัญแสดงสิทธิในวันที่ 10 กันยายน 2564 อายุใบสำคัญแสดงสิทธิ 18 เดือน นับจากวันที่ออกใบสำคัญแสดงสิทธิ อัตราการใช้สิทธิใบสำคัญแสดงสิทธิ 1 หน่วย ซื้อหุ้นสามัญได้ 1 หุ้น (เว้นแต่จะมีการปรับอัตราการใช้สิทธิตามเงื่อนไขการปรับสิทธิ) ราคาการใช้สิทธิ 3.30 บาทต่อหุ้น
นอกจากนี้ บริษัทจะเพิ่มทุนเพื่อรองรับการออก ITEL-W3 จาก 750,000,000 บาท คิดเป็นหุ้นสามัญ 1,500,000,000 หุ้น มูลค่าหุ้นละ 0.50 บาท เป็น 906,250,000 บาท คิดเป็นหุ้นสามัญ 1,812,500,000 หุ้น โดยการออกหุ้นสามัญจำนวน 312,500,000 หุ้น
พร้อมอนุมัติกำหนดวันประชุมสามัญผู้ถือหุ้นประจำปี 2564 ในวันที่ 20 เม.ย.64